Bill Parsons staan baie jare reeds bekend as Suid-Afrika se mondfluitjiekoning. Hy is in Johannesburg gebore en het reeds van sy vroegste jare af 'n lewendige belangstelling vir sy geliefkoosde instrument begin toon. Op die jeugdige ouderdom van sewe, wen hy sy eerste talentkompetisie in Durban - en so begin sy ongeëwenaarde musiekloopbaan waartydens hy groot lof sou inoes. Vandag is Bill Parsons die trotse besitter van nie minder as 200 trofeë wat hy in dergelike kompetisies verower het nie.